  Виталий Пронин Та нуналъёсы Ижын ортче инвалидъёслэн быдэс Россиысь нырысетӥ тол спартакиадазы. 37 улосысь лыктэм ог 700 спортсменъёс та ӵошатсконъёсы пырисько.Спартакиадалэн талисманэз Снежушка лымыпыры, нош эмблемаез - пӧсь сюлэм, со улонысь шуг-секытъёсты вормыны юрттэ.Спартакиадаез сиё-дано усьтон дыръя флагез ӝутӥзы Олимпиадалэн чемпионэз Тамара Тихонова, Паралимпиадалэн биатлонъя чемпионэз Борис Богданов, куасэн бызьылонъя Паралимпиадаын туй медален данъям Владимир Кононов, Россиысь Паралимпиадая комитетлэн улос ёзэныз кивалтӥсь Виктор Кузнецов.Нош спартакиадалэсь тылзэ ӝуатӥз паралимпиец Владислав Лекомцев. Со куасэн бызьылонъя куинь пол дуннеысь чемпион луиз.28-тӥ южтолэзе спартакиада ворсаськоз. Нош та дыре спортсменъёс медальёс понна ӵошатско Чекерилын, Галина Кулакова нимо, Александр Демидов нимо спортъя огъетъёсын но «Олимпиец» катокын. Программаязы пыртэмын сукыръёслы, кылӥсьтэмъёслы, суйтэк-пыдтэк кылемъёслы тупась спорт дисциплинаос: хоккей, кёрлинг, сноуборд, куасэн бызьылон, гурезьысь куасэн нискылан.Туспуктэмез: sportturizm.udmurt.ru Теги: Иж Спартакиадаинвалидов  